Tarybos Reglamentas (EB) Nr. 539/96
1996 m. kovo 25 d.
iš dalies keičiantis Reglamentus (EEB) Nr. 1134/91, (EEB) Nr. 4088/87 ir (EB) Nr. 1981/94 dėl tarifų režimo, taikomo į Bendriją importuojamiems Vakarų kranto ir Gazos ruožo kilmės produktams
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi remiantis Reglamentu (EEB) Nr. 1134/91 [1] produktams, kurių kilmės šalis yra Vakarų krantas ir Gazos ruožas, taikomas lengvatinis režimas patekimo į Bendrijos rinką atžvilgiu;
kadangi šis režimas numato laisvą patekimą į Bendrijos rinką pramoninėms prekėms ir lengvatinį režimą kai kuriems žemės ūkio produktams;
kadangi siekiant paremti Viduriniųjų Rytų taikos procesą, turi būti padidinta Bendrijos pagalba, įgyvendinant naujas priemones, skatinančias eksportą iš Vakarų kranto ir Gazos ruožo ir, kadangi tuo tikslu būtina praplėsti lengvatinį tarifų režimą skintoms gėlėms; kadangi pirmiau minėtas Reglamentas turi būti atitinkamai iš dalies pakeistas;
kadangi siekiant išvengti režimo skirtumų, šios tarifų nuolaidos turi būti priklausomos nuo tų pačių kainų sąlygų, kurios taikomos lengvatinio tarifo tvarkai, skirtai skintoms gėlėms, kilusioms iš tam tikrų Viduržemio regiono šalių, laikantis Reglamento (EEB) Nr. 4088/87 [2];
kadangi siekiant taikyti tarifų kvotas skintoms gėlėms, kurios iš kart įsigaliotų, būtina iš dalies pakeisti Reglamentą (EB) Nr. 1981/94 [3] tarifų kvotų minėtiems produktams atžvilgiu,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1134/91 iš dalies keičiamas taip:
1. Prie 3 straipsnio 1 dalies pridedama ši pastraipa:
"Neviršijant metinės Bendrijos tarifo 1500 tonų kvotos ribos importo muitai panaikinami skintoms gėlėms, klasifikuojamoms KN 060310 subpozicijoje."
2. 4 straipsnis pakeičiamas šiuo:
"4 straipsnis
Taikytinos kilmės taisyklės yra tokios, kokios nustatytos 1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą [4], įgyvendinimo nuostatas."
2 straipsnis
Reglamentas (EEB) Nr. 4088/87 iš dalies keičiamas taip:
1. Pavadinimas pakeičiamas taip:
"1987 m. gruodžio 21 d. Tarybos reglamentas (EEB) Nr. 4088/87, nustatantis tam tikrų Kipro, Izraelio, Jordanijos, Maroko ir Vakarų kranto bei Gazos ruožo kilmės gėlių importo lengvatinių muitų taikymo sąlygas".
2. 1 straipsnyje "kurių kilmės šalis yra Kipras, Izraelis ir Jordanija ir Marokas" keičiama į "kurių kilmės šalis yra Kipras, Izraelis, Jordanija, Marokas ir Vakarų krantas bei Gazos ruožas".
3. Prie 2 straipsnio 4 dalies pridedamas ši pastraipa:
"Vakarų krantui bei Gazos ruožui taikomos mutatis mutandis nuostatos."
3 straipsnis
Reglamentas (EB) Nr. 1981/94 iš dalies keičiamas taip:
1. Pirmoje 3 straipsnio pastraipoje po žodžio "Marokas" įterpiami žodžiai "ir Vakarų krantas bei Gazos ruožas".
2. X priede:
- pavadinimas yra toks:
"VAKARŲ KRANTAS IR GAZOS RUOŽAS"
,
- lentelė papildoma taip:
"09 1382 | 060310 | | Skintos gėlės ir žiedpumpuriai, gyvi: | | |
| - nuo 1996 m. sausio 1 d. iki gruodžio 31 d. | 1500 | 0" |
4 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Reglamentas taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 25 d.